寶安商會王少清中學

寶安商會王少清中學（英文：Po On Commercial Association Wong Siu Ching Secondary School）係一間位於香港荃灣區嘅英文中學，創立於1979年，係一間第一組別 (Band 1) 中學，學校以英文為主要教學語言，中一至中六級各設有4班。 校政管理 歷任校監 1979年至1985年：曾超正 1985年至1991年：周近智 1991年至1995年：周浩明 1995年至2003年：趙志錩 2003年至2005年：趙志鴻 2005年至2008年：鄧耀雄 2008年至2012年：陳福林 2012年至2020年：溫國雄 2020年至今：趙熾堅 歷任校長 1979年至1997年：陳兆明 1997年至2010年：李民標 2010年至2021年：鍾佛成 2021年至今：陳志維 辦學宗旨 寶安商會王少清中學宗旨除咗引導學生明理上進，奉公守法之外，更致力培養學生德行，啟發學生潛能。而校訓「敬遜時敏」就取自儒家讀物《尚書》〈說命〉入面「惟學，敬遜務時敏，厥修乃來」嘅講法。 歷史發展 寶安商會王少清中學由辦學團體寶安商會創辦，係呢個團體喺香港所辦四間學校入面嘅第三間。七十年代後期，寶安商會獲分配荃灣區一座連環型校舍用嚟開辦中學。祖籍寶安縣大鵬鎮嘅慈善家王少清同寶安商會一齊籌募建校經費，而且捐款70萬港紙嚟做建校基金。學校喺1979年正式成立，為咗紀念王少清女士嘅貢獻，商會於是冠上佢個名用作校名嘅一部分。寶安商會王少清中學喺1980年舉辦首屆陸運會，同年12月2號舉行校舍開幕典禮，由時任教育司陶建(Kenneth Topley)伉儷主持儀式。之後喺1983年派首屆畢業學生參加香港中學會考同開辦中六級，又舉辦首屆水運會。1998年，學校聘請首位外籍英文教師Stephen Woods，同年成立家長教師會。踏入2000年代之後，學校自2004年開始換上新款體育服。由2010年至2011學年起，學校中一級主要科目改用英文教學，並且逐年推展至中六級。2013年同台灣多間大學結成「一條龍」，為本地學生提供更多升學途徑。 開班方面，寶安商會王少清中學喺1979年創校初期只開辦6班中一，校內喺1980年只有中一同中二年級。因應2009年9月開始嘅三三四新高中學制推行兼且發展至，而家中一至三年級各設有4班，中四至六年級亦各設有4班。 學校組織 寶安商會王少清中學同其他中學一樣成立咗制服團隊，包括聖約翰救傷見習隊同女童軍，另外亦設有唔同嘅興趣組織。 校園設施 寶安商會王少清中學位於新界西部荃灣區大壩街2號，佔地約5000平方米。2002年獲得教育局撥款4000多萬元擴建同翻新校舍。同年得到經費支持實行美化校園計劃；除咗喺天台加建1層同喺校園東南方加建5層高新翼教學樓之外，又擴大圖書館面積，興建天台空中花園。各課室加裝電子白板，所有授課地點同禮堂加裝冷氣，教學樓亦加裝升降機。之後喺2004年11月，學校「清園」正式揭幕。 爭議事件 男老師搞大女學生個肚 2008年，王少清中學一名任教數學科嘅陳姓男教師搞大咗一個中五女學生個肚，東窗事發後又教唆個女學生墮胎。事後有人透漏呢個陳姓男教師已經唔止一次同女學生發生越軌行為，之前佢亦都利用物質引誘過多個中一同中二嘅未成年女學生同佢發生性行為。又透漏時任校長李民標早已知悉事件，不過佢考慮到自己就快退休，怕影響學校同個人聲譽，知道呢個老師嘅惡行多年都唔著手處理，亦都冇向校監申報。最後呢個陳姓男教師向學校辭職，轉到另一間中學繼續任教數學科，由於女學生同校方都冇報警，事情最終不了了之，亦無阻呢個老師繼續執教。 禁止學生拍拖 王少清中學校長鍾佛成喺2014年3月10號嘅學校刊物《清旬》入面，表達校方禁止學生拍拖嘅立場，一如前任校長李民標。鍾校長透過故事形式討論求學時期談過早戀愛嘅壞處，強調「愛不合時，抱恨終身」。到17號嘅學校早會，鍾校長再重申學校禁止學生拍拖嘅規定。訓導老師隨即喺全校學生面前宣讀咗10幾個懷疑拍緊拖嘅男同學嗰名，又要求佢哋喺早會之後面談，有學生不滿學校嘅做法，寫信到報館，引起社會爭論。 校長鍾佛成就事件解釋表示，因最近收到幾位家長投訴，指有男女學生喺學校外面著住校服嗰時作出唔恰當行為，希望校方關注。訓導主任程兆麒就指出，懷疑拍拖同學包括初中生同高中生，名單係根據老師觀察所得。記者追問公開點名係唔係有損學生自尊心，程老師強調係希望學生明白校方唔容忍有過火行為，又澄清並冇處分學生。 學生校內墮樓 2022年6月24號，一個男學生喺王少清中學墮樓，倒臥平台。警方同救護員接報到場，將清醒男學生送到瑪嘉烈醫院搶救，警員喺現場發現懷疑男學生留低嘅書包，警方調查事件同埋學生墮樓嘅原因。 著名/傑出校友 演藝、傳媒界 伍家駿（2006年中六）：香港作曲家 黃庭鋒（2002年中二）：香港男藝人 梁禮勤：香港電台唱片騎師（廣播節目《守下留情》主持人） 鄭文：香港女藝人 廖益民（1985年）：香港電影導演，《變形金剛4：絕跡重生》副導演 醫學、學術、教育界 潘烈文（1991年中七）：香港大學公共衞生學院教授及公共衞生實驗室科學分部主任 張斐怡（1994年中七）：香港理工大學應用生物及化學科技教學系前講師 舒敬（1994年）：黃大仙天主教小學校長 溫國雄（1987年中七）：寶安商會王少清中學前校監 沈平（1988年中七）：南方科技大學電子與電氣工程系講席教授 何政衛（2009年中七）：中華民國中央研究院數學研究所研究員，美國加州大學聖地牙哥分校數學博士 體育界 姚俊勤（2007年中七）：香港前羽毛球運動員，中國北京2008年奧運會香港區火炬接力火炬手 石啟右（1999年）：三項鐵人教練 注釋 參考來源 外部連結 學校網頁 Wayback Machine嘅版面存檔備份 舊生會佈告版 Wayback Machine嘅版面存檔備份